《新繁县东湖瑞莲歌》
宋代·王益

火云烁尽天幕腥，水光弄碧凉无声。
荷华千柄拂烟际，杰然秀无骈双英。
天敕少昊偏滋荣，宵零仙露饶金茎。
袅袅飘风起天末，绿华珰来琤琤。
觥觞式宴资击赏，何人掞藻飞笔精。
越国亭亭八百里，木兰泛咏称明媚。
争如锦水派繁江，孤根擢翠葩分腻。
紫清合曜流霞晖，楚台无梦朝云飞。
韩虢佳人新侍宠，温泉宫里赐霞衣。
赫赫曦阳在东井，珍房萃作皇家庆。
流火初晨复毓灵，连璧更疑唐杰盛。
眇观熙政接元和，嘉穀重荣田野歌。
高宗昔庆刘仁表，五色卿云世甚少。
我今取喻进德流，优哉祥莲出池沼。
草莱泥滓俱弃捐，致君事业殊商皓。
归作臯夔稷卨臣，同心一德翊华动。

作者简介：王益字舜良，北宋临川人（今江西省东乡县上池村人），王安石之父。宋真宗祥符八年（1015年）进士，历任建安（今福建建瓯）主簿，临江军（今江西樟树市）判官，新淦（今江西新无）、庐陵（今江西吉安）、新繁（今四川新繁）知县、韶州（今广东韶关）知州等地方官，官至尚书都官员外郎，卒赠工部郎中，后以子贵追封楚国公，赠太师中书令。宝元二年己卯（1039年） 二月，王益卒于江宁任上。 王益娶妻徐氏、吴氏，共生有七个儿子。分别为安仁、安道、安石、安国、安世、安礼、安上。